
BIROULUI  PERMANENT

AL

CAMEREI  DEPUTAŢILOR

Vă înaintăm, alăturat, raportul comun asupra proiectului de Lege pentru aprobarea Ordonanţei de urgenţă a Guvernului nr.216/2020 privind prorogarea unui termen, trimis Comisiei pentru buget, finanţe şi bănci şi Comisiei pentru muncă şi protecţie socială cu adresa nr. PLx 92/2021, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.

	PREŞEDINTE,

Bogdan – Iulian HUŢUCĂ
	PREŞEDINTE,

Oana Silvia ŢOIU

RAPORT COMUN 

asupra proiectului de Lege pentru aprobarea Ordonanţei de urgenţă a Guvernului nr.216/2020 privind prorogarea unui termen
În conformitate cu prevederile art. 94 și 115 din Regulamentul Camerei Deputaţilor, republicat, cu modificările şi completările ulterioare, Comisia pentru buget, finanțe și bănci și Comisia pentru muncă şi protecție socială au fost sesizate, spre dezbatere pe fond, în procedură de urgență, cu proiectul de Lege pentru aprobarea Ordonanţei de urgenţă a Guvernului nr.216/2020 privind prorogarea unui termen, trimis cu adresa nr. PLx 92/2021 din 10 februarie 2021.
Proiectul de lege are ca obiect de reglementare aprobarea Ordonanţei de urgenţă a Guvernului nr.216/2020 prin care se prorogă termenul prevăzut la art.III alin.(3) din Ordonanţa de urgenţă a Guvernului nr.1/2020, respectiv, de la 31 martie 2021 la 31 august 2021, în vederea realizării obiectivelor de politică externă şi protejării eficiente a cetăţenilor români la nivel internaţional.

Senatul, în calitate de primă Cameră sesizată, a adoptat proiectul de lege în şedinţa din data de 8 februarie 2021.  

Conform prevederilor art.75 din Constituţia României, republicată, şi ale art.91 din Regulamentul Camerei Deputaţilor, republicat, Camera Deputaţilor este Cameră decizională.

La întocmirea raportului comun s-a avut în vedere: 

· avizul favorabil al Consiliului Legislativ (nr.1287/30.12.2020)

· avizul favorabil al Comisiei pentru drepturile omului, culte şi problemele minorităţilor naţionale (nr.4c-6/102/17.02.2021)

· avizul favorabil al Comisiei pentru politică externă 
(nr.4c-16/8/24.02.2021).

În conformitate cu prevederile art. 61 şi 63 din Regulamentul Camerei Deputaţilor, republicat, Comisia pentru buget, finanţe şi bănci  şi Comisia pentru muncă şi protecţie socială şi-au desfăşurat lucrările în ședințe separate.

Membrii Comisiei pentru muncă şi protecţie socială au dezbătut proiectul de lege în şedinţa din 23 februarie 2021. Membrii Comisiei pentru buget, finanţe şi bănci au dezbătut proiectul de Lege, cu prezenţă fizică şi online, în ziua de 24 martie 2021.

La lucrările Comisiei pentru muncă şi protecţie socială şi-au înregistrat prezenţa 20 de deputaţi din totalul de 21 de membri ai comisiei, iar la lucrările Comisiei pentru buget, finanţe şi bănci deputații şi-au înregistrat prezența conform listei de prezenţă.
La dezbaterile din cadrul celor două Comisii a participat, în conformitate cu prevederile art.55 şi 56 din Regulamentul Camerei Deputaţilor, republicat, cu modificările şi completările ulterioare, în calitate de invitat, doamna Daniela Grigore Gîtman, Secretar de Stat în cadrul Ministerului Afacerilor Externe.
La Comisia pentru muncă şi protecție socială, în cursul dezbaterilor a fost formulat un amendament, care, supus votului, a fost respins. Amendamentul se regăsește în anexa la prezentul raport comun.
În urma dezbaterii proiectului de lege şi a opiniilor exprimate, membrii celor două comisii au hotărât, cu majoritate  de voturi, să propună plenului Camerei Deputaţilor adoptarea proiectului de Lege pentru aprobarea Ordonanţei de urgenţă a Guvernului nr.216/2020 privind prorogarea unui termen, în forma adoptată de Senat.

În raport cu obiectul şi conţinutul său, proiectul de lege face parte din categoria legilor ordinare.
	    PREŞEDINTE,

      Bogdan – Iulian HUŢUCĂ

	PREŞEDINTE,

Oana Silvia ŢOIU

	SECRETAR,

Iulius Marian FIRCZAK
	SECRETAR,

Tudor POLAK


	Şef serviciu Giorgiana Ene

Consilier parlamentar Vasilica Popa
	Şef birou Lidia Vlădescu

Consilier parlamentar Camelia Revenco
Consultant parlamentar Cristina Turcu


Anexă
AMENDAMENTE RESPINSE

În cursul dezbaterii, Comisiile au respins următorul amendament:

	Nr. crt.
	Text iniţial
	Text propus de comisie

(autorul amendamentului admis)
	Motivarea 

1. Argumente susţinere
2. Argumente respingere
	Camera decizională 

	1. 
	Articol unic. - Termenul privind încetarea detaşărilor prevăzut la art. III alin. (3) din Ordonanţa de urgenţă a Guvernului nr. 1/2020 privind unele măsuri fiscal-bugetare şi pentru modificarea şi completarea unor acte normative, publicată în Monitorul Oficial al României, Partea I, nr. 11 din 9 ianuarie 2020, cu modificările şi completările ulterioare, se prorogă până la data de 31 august 2021.


	Articol unic. – Termenul privind încetarea detașărilor prevăzut la art. III alin. (3) din Ordonanța de urgență a Guvernului nr. 1/2020 privind unele măsuri fiscal-bugetare și pentru modificarea și completarea unor acte normative, publicată în Monitorul Oficial al României, Partea I, nr. 11 din 9 ianuarie 2020, cu modificările și completările ulterioare, se prorogă până la data de 31 decembrie 2021.

Autor: deputat Valentin Făgărășian

	1. Contextul socio-economic generat de pandemia COVID-19 a condus la crearea unor noi necesități de personal pentru Ministerul Afacerilor Externe în vederea îndeplinirii obiectivelor de politică externă ale României, sens în care personalul Ministerului Afacerilor Externe are îndatorirea să promoveze și să apere interesele statului și ale cetățenilor români în cadrul relațiilor externe, inclusiv prin acordarea protecției diplomatice și consulare și a sprijinului necesar cetățenilor români, în limitele competențelor lor și cu respectarea prevederilor tratatelor internaționale la care România este parte. Cunoscând nevoia urgentă de resurse umane pentru îndeplinirea principalelor obiective de politică externă și ținând cont că, datorită pandemiei de COVID-19, nu s-au putut iniția concursurile prevăzute de lege pentru ocuparea posturilor vacante sau a celor vacantabile, se impune prorogarea termenului privind încetarea detașărilor până la data de 31 decembrie 2021. Având în vedere anumite aspecte de ordin tehnic și ținând cont de existența termenului minim de 6 luni prevăzut în lege pentru organizarea concursurilor de admitere în cadrul Ministerului Afacerilor Externe, putem concluziona că prorogarea acestui termen peste data de 31 august 2021 este absolut necesară pentru demararea și organizarea concursului în condiții de legalitate, cu asigurarea continuității activității, atât în centrala MAE cât și în serviciul exterior.

2. Respins la vot. Ministerul Afacerilor Externe are capabilitatea de a organiza concursurile necesare până la data de 31 august 2021.

